PATVIRTINTA

Neringos gimnazijos

direktorius 2024 m. rugsėjo 4 d.

įsakymu Nr. 5V- 38/1

**NERINGOS GIMNAZIJA**

**MOKINIŲ UNIFORMOS DĖVĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Neringos gimnazijos mokinių uniformos dėvėjimo tvarkos aprašas nustato mokinių uniformos dėvėjimo tvarką.

2. Mokinio uniforma – pasididžiavimo ir pagarbos mokyklai, jos tradicijoms simbolis, kultūringo elgesio, aprangos kultūros, estetinio skonio ugdymo dalis.

**II SKYRIUS**

**UNIFORMOS DĖVĖJIMO TVARKA**

3. Uniforma privaloma visiems Neringos gimnazijos 1–8 klasių ir I-IV gimnazijos klasių mokiniams.

4. Prie uniformos kairėje pusėje privaloma prisegti/prisiūti mokyklos emblemą.

5. Mokinio uniformą sudaro:

|  |  |
| --- | --- |
| **1–4 klasių mokiniams privaloma** | |
| Mergaitėms | Berniukams |
| Tamsiai raudonos spalvos sarafanas su languota apačia | Tamsiai raudonos spalvos liemenė su sagomis |
| **1–4 klasių mokiniams rekomenduojama** | |
| Tamsiai mėlynos spalvos džemperis (storesnės arba plonesnės medžiagos), „polo“ marškinėliai (mėlyni, žydri, balti), languotas sijonas | |
| **5–8 klasių ir I-IV gimnazijos klasių mokiniams privaloma** | |
| Tamsiai mėlynos spalvos džemperis be kapišono | |
| **5–8 klasių ir I-IV gimnazijos klasių mokiniams rekomenduojama** | |
| Tamsiai mėlynos spalvos džemperis be kapišono (storesnės arba plonesnės medžiagos), „polo“ marškinėliai (mėlyni, žydri, balti) | |

6. Moksleiviai privalo dėvėti švarią ir tvarkingą uniformą kiekvieną dieną visus mokslo metus išskyrus penktadienį.

7. Valstybinių, mokyklos švenčių, konkursų, reprezentacinių renginių, mokymosi pasiekimų patikrinimų metu, taip pat atstovaujant mokyklai miesto ir respublikiniuose renginiuose, mokiniai privalo dėvėti mokyklinę uniformą.

8. Rekomenduojama uniformą vidinėje pusėje paženklinti vardu ir pavarde ar skiriamuoju simboliu.

9. Draudžiama su uniforma dėvėti sportinę aprangą.

10. Karštuoju metų laiku, atsižvelgiant į oro sąlygas ir temperatūrą, galima nedėvėti uniformos švarko arba džemperio. Tuo metu rekomenduojama dėvėti tamsiai mėlynos, baltos ar žydros spalvos „polo“ marškinėlius.

**IV SKYRIUS**

**UNIFORMŲ DĖVĖJIMO PRIEŽIŪRA**

11. Už mokyklinių uniformų dėvėjimo tvarkos laikymąsi atsakingi mokiniai, mokinių tėvai.

12. Priežiūrą vykdo mokytojai, klasių vadovai, mokyklos administracija.

13. Mokytojas, pastebėjęs mokinį be mokyklinės uniformos, informuoja klasės vadovą.

**V SKYRIUS**

**MOKINIŲ DRAUSMINIMAS IR SKATINIMAS**

14. Už uniformų dėvėjimo tvarkos taisyklių nesilaikymą mokiniams taikomos šios poveikio priemonės:

14.1. pirmą kartą pastebėjus mokinį be uniformos, reiškiama žodinė pastaba;

14.2. antrą kartą pastebėjus mokinį be uniformos, rašoma pastaba;

14.2. tokiai situacijai pasikartojus 3 kartus – rašomas pasiaiškinimas klasės vadovui ir informuojami telefonu tėvai;

14.3. už ilgesnį uniformos dėvėjimo taisyklių nesilaikymą mokinys su tėvais dalyvauja pokalbyje su klasės vadovu, socialiniu pedagogu;

14.4. tendencingai ir piktybiškai uniformos dėvėjimo taisykles pažeidinėjantis mokinys gali būti svarstomas Vaiko gerovės komisijos posėdyje.

15. Mokinys už kasdien tvarkingai dėvimą mokyklinę uniformą skatinamas:

15.1. klasės vadovo žodiniu pagyrimu;

15.2. raštišku klasės vadovo pagyrimu elektroniniame dienyne.

**VI SKYRIUS**

**UNIFORMOS ĮSIGIJIMO TVARKA**

16. Uniforma įsigyjama mokinių tėvų lėšomis. Ją galima užsisakyti siuvimo įmonėje UAB „Tometa“, pavadinimas „UNIFORMOS“, [www.uniformos.lt](http://www.uniformos.lt) (Rumpiškės g. 2, Klaipėda) arba įsigyti tokio pat modelio bet kurioje siuvimo paslaugas teikiančioje įmonėje ar drabužių parduotuvėje, prekiaujančioje mokyklinėmis uniformomis.

17. Administracija ir mokytojai nepriima iš tėvų mokyklinių uniformų pirkimui, pardavimui ar mainams. Už tai yra atsakingi mokinių tėvai.

18. Skundai dėl uniformų kokybės mokykloje nepriimami, dėl to tėvai gali kreiptis į uniformų siuvimo įmonės atstovus.

**VII SKYRIUS**

**BAIGIAMOSIOS NUOSTATOS**

19. Su mokinių uniformų dėvėjimo tvarkos aprašu 1–4 klasių mokytojai mokinius supažindina žodžiu, o 5-8 klasių ir I–IV gimnazijos klasių mokinius klasių vadovai supažindina pasirašytinai bei apie šią tvarką informuoja mokinių tėvus (globėjus, rūpintojus) elektroniniu dienynu, kiekvienų metų rusėjo mėnesį.

20. Tvarkos apraše nepaminėti ir nenumatyti atvejai aptariami dalyvaujant mokyklos administracijos atstovams ir suinteresuotiems asmenims.

\_\_\_\_\_\_\_\_\_\_\_\_\_\_\_\_\_\_